In sy genadeverbond gee God aan sy kinders wette tot hulle beswil | Vrye Gereformeerde Kerke in Suid Afrika
En nou, in die boek Levitikus met al sy baie wette, dink Hy aan hulle beswil, soos daar in hoofstuk 26:45 staan.
God het hierdie effektiewe maatreël voorgeskryf – naamlik deur die lugweë te bedek, en daardeur is verspreiding drasties beperk.
Nou wat kan ons leer uit hierdie hoofstuk vir vandag, spesifiek ook wat betref die pandemie wat tans soos ‘n veldbrand in ons land en die hele wêreld woed?
Wel, al leef ons in ‘n heel ander tyd, nog steeds is die waarheid, die bedoeling, die intensie van al hierdie maatreëls vir ons baie relevant!
Dieselfde sou die voorland vir God se volk wees, as hulle al hierdie maatreëls nie ernstig sou opneem nie.
Hierdie hoofstukke uit Levitikus is eintlik – histories gesproke – die bloudruk vir latere volksgesondheidsmaatreëls in die wêreld.
Ook moes hulle hardop roep, onrein, onrein, en terwyl hulle roep moes hulle hulle mond en neus bedek, sodat die siekte nie by die roep deur hulle speeksel verder sou versprei nie.
En dit word wel duidelik uit hierdie hoofstuk, God wat almagtig is, is besorg oor die lot van sy kinders.
Dit is bekend dat in die Middeleeue, toe die pes byvoorbeeld in Europa gewoed het, die sterftes in die Joodse gemeenskappe aansienlik laer was, juis omdat hulle die maatreëls uit die Tora ernstig geneem het.
En vir ons sit daar tans niks anders op as om die beperkende maatreëls in ag te neem, ten spyte van die frustrasies wat dit oplewer, ten spyte van die groot impak wat dit op die ekonomie het.
Laat ons wat die eredienste betref die maksimum maatreëls neem wat vir hierdie plekke geld, terwyl ons die gebod van die Here ook ernstig neem.
Ons kan ook byvoorbeeld ‘n brief na die owerheid stuur, waarin ons kenbaar maak dat die huidige maatreëls volgens ons nie konsekwent is nie.
Hierdie wette gee die Here aan ons, nie dat ons deur die naleef daarvan aanneembaar vir Hom word nie.
Uit blydskap en dankbaarheid vir sy verlossing, mag ons nou die paaie van sy gebooie bewandel, al struikel ons van tyd tot tyd.